Saab 29 Tunnan

Saab 29 Tunnan var et svensk jagerfly som ble konstruert og bygget av Saab i Linköping, Sverige.

Det første Tunnan fløy 1. september 1948, og i 1951 ble de første flyene levert til det svenske luftforsvaret. I alt ble 224 eksemplarerer av varianten J 29A levert mellom 1951 og 1953. De forble i tjeneste frem til 1965. Rekognoseringsvarianten S 29C ble bygget i et antall av 76 mellom 1954 og 1956. Disse var i aktiv tjeneste fram til 1970.

S 29C var det første svenske kampfly som hadde radarvarslingssystem. Det var ikke utrustet med våpen, kun med kamera for fotografering.

6. mai 1954 satte en J 29B hastighetsrekord med en gjennomsnittshastighet på 977 km/t over en strekning på 500 km. Rekorden ble stående i ett år.


Fra 1954 og framover ble alle jakt- og angrepsvarianter bygget om og fikk installert etterbrennere. Denne modifisering ble ikke foretatt på S 29C.

Som en del i et FN-oppdrag ble fem J 29B sendt til Den demokratiske republikken Kongo i 1961, i fredsbevarende tjeneste, under den såkalte Kongokrisen. Ytterligere seks fly ble sendt året etter. Dette var andre gangen svenske kampfly deltok i krig. Første gang var i 1939–40 da svenske frivillige deltok i vinterkrigen med lette bombefly.

Et tyvetalls J 29F ble eksportert til Østerrike.

 Spesifikasjoner 
De ulike variantene hadde disse spesifikasjonene:
 J 29A A/J 29B S 29C J 29E J 29F Bredde 11 m Lengde 10,23 m Høyde 3,75 m Tomvekt 4 580 kg 4 640 kg 4 700 kg 4 600 kg 4 845 kg Max. startvekt 7 530 kg 8 170 kg 8 000 kg 8 170 kg 8 375 kg Toppfart 1 035 km/h 1 060 km/h Skyvekraft 2 270 kilopund 2 800 kilopund Motorde Havilland DGT3. RM 2 / RM 2B

 Eksterne lenker 

 SAAB J 29 Tunnan

Kategori:Jagerfly
Kategori:Enmotors jetdrevne luftfartøy
Kategori:Saab-luftfartøy